
Avertisment: 

Această lucrare conține limbaj explicit și scene destinate exclusiv cititorilor adulți (18+).


   DINCOLO DE MUNȚI









   O dureau picioarele. O durea spatele. O durea tot corpul. 

   Calul ei înainta destul de greu prin noroiul ce îi acoperea copitele. 



   Ploaia nu se oprea. Nu vedea nici la doi metri în fața ei, din cauza ploii dese și reci. Și era udă până la piele.

   Dar, trebuia să o găsească pe Francesca. 



   Prietena ei plecase în grabă, spre oraș. Trebuia să o ajungă din urmă, să o determine să se întoarcă până nu e prea târziu. Până mai era posibilă, o întoarcere. 

   Ploaia se putea transforma în ninsoare, în orice moment. Iarna bătea la ușă. Un drum prin trecătorile munților, era periculos în perioada asta.



   O ninsoare abundentă, cum era de obicei în Echigo, ar bloca trecătorile și traseul ar fi imposibil de parcurs.



   Ce o fi fost în mintea Francescăi să plece așa, pe grabă? Ce era atât de important, încât să-și riște viața, ca să ajungă în oraș?



   Elissa era tot mai obosită. Calul ei, la fel. Și nici urmă de Francesca. 



   La fel plouase și când venise în Japonia. Ea și Francesca au însoțit-o pe Cynthia, stăpâna lor, care s-a stabilit aici. Aceasta și-a întemeiat o familie, tocmai aici, unde a găsit iubire și protecție în brațele soțului ei, samuraiul Kenshin Uesugi. 



   Când acesta venise tocmai până în America după femeia iubită, ca să o aducă acasă, în Japonia, Elissa plânse de fericire pentru stăpâna ei. I se păruse extrem de romantic gestul lui.



   Cynthia își luase și slujnicele cu ea. Ținea prea mult la ele ca să le lase în voia sorții. Ele au însoțit-o bucuroase. 

   După câteva luni petrecute pe mare, când pășise în portul din Japonia, ploua cu găleata. Ca și acum.



   Norocul lor a fost că aliații lui Kenshin i-au așteptat în port și Masamune Date le-a oferit adăpost, în castelul lui din Sendai. 



   Mare noroc au avut cu Masamune. Pentru că imediat ce au ajuns acolo, a început ninsoarea. Drumul lor până în Echigo, provincia montană a lui Kenshin, ar fi fost imposibil de parcurs. 



   Așa că au petrecut iarna la adăpostul castelului din Sendai. Unde Cynthia a dat naștere cu greu, unui băiețel minunat. Fiul lui Kenshin Uesugi. Urmașul lui.



   Își amintea în detaliu toate întâmplările. Își amintea tot. 

   Și își mai amintea privirea teribilă a lui Masamune, îndreptată asupra ei. 



   Prima dată simțise că ia foc sub acea privire pârjolitoare, în noaptea când Saito, fiul Cynthiei, venise pe lume. După ce au asistat la o naștere grea, ea, Francesca și Sayuri, sora lui Kenshin, s-au oprit puțin să-și tragă sufletul, afară în grădina înzăpezită. Alături de Masamune, care aștepta deznodământul împreună cu Kenshin. 



   Acolo, în jurul unui foc ce le încălzea trupurile obosite, la un pahar de sake, Masamune își fixase privirea, peste flăcările jucăușe, asupra Elissei. 

   Iar Elissa, se simțea sufocată, din cauza ochiului stâng al lui Masamune, care nu o slăbea nici o clipă. 

   Ochiul drept îi era acoperit de un petic negru. Ceea ce făcea să aibă impresia că toată intensitatea privirii lui teribile, se canaliza prin ochiul stâng, paralizând-o cu focul din ea, arzând-o…



   Scutură din cap, alungând acele amintiri. Dacă se gândea mai bine, poate că i se păruse din cauza oboselii de atunci. 

   Pentru că în primăvară, când a avut loc ceremonia de căsătorie a lui Kenshin cu Cynthia, Masamune nici nu o băgase în seamă. A fost prezent acolo, dar nu s-a mai uitat deloc la ea. De parcă ar fi fost invizibilă. Stătea de vorbă cu samurai, discutau chestii de-ale lor. 

   În timp ce Shingen era înconjurat de femei, flirtând cu toate, Masamune era înconjurat de samurai, care îi sorbeau cuvintele de pe buze. 

   Era un strateg redutabil, toți erau onorați de prezența lui, interesați de ideile lui. 



   Dar, o altă amintire îi revine în minte. În noaptea după sosirea lor în Sendai, nu putuse să doarmă. Ieșise afară, să ia o gură de aer.

   Se împidicase de ceva și crezuse că va cădea într-un mod dureros. Dar, brațele puternice ale lui Masamune au prins-o la timp și au lipit-o de pieptul lui cald. Câteva clipe, doar. Până și-a recăpătat echilibrul.

   Nu știa de unde apăruse el, cum se făcea ca a fost atât de aproape de ea, încât să o prindă la timp. Nu-i simțise prezența. Dar, acele câteva clipe în brațele lui, au fost incendiare. Simțise că ia foc pe dinăuntru. 



   Apoi, totul se stinse într-o secundă. Ea o rupse la fugă înăuntru, iar el, nu-i adresase nici un cuvânt. De fapt, niciodată nu-i adresase nici un cuvânt. 



   De ce se gândea, tocmai acum, la toate astea? Tocmai acum, când avea impresia că va cădea de pe cal și nu era nimeni s-o prindă.



   Dumnezeule, cât de departe a putut ajunge Francesca, într-un timp atât de scurt? Imediat era dincolo de munți, și nici urmă de ea.

   O fi luat-o pe alt drum? Dar, această potecă era cea mai sigură spre oraș. Singura pe care o cunoștea.



   Nesăbuită a fost Francesca, plecând de una singură la drum. Nesăbuită era chiar ea, că a plecat după prietena ei. 

   Acum, erau pierdute amândouă…


   UNU







   Nu mai rezista mult în șa. Oricum, nu era o călăreață iscusită. Noroc că se vedea orașul, din capătul drumului ce se lărgea.



   Îi era atât de frig, se simțea epuizată, sfârșită. 

   Ploaia se oprise. Dar, în schimbul picăturilor reci, acum cădeau fulgi mici de nea. Mici și deși, obturându-i și mai mult, privirea încețoșată. 



   Deja ningea! 

   Oh, nu! Și nici urmă de Francesca. Acum, nu se va putea întoarce nici ea. Va muri acolo, pe aleile portului, acoperită de zăpadă. 



   Nu reușește să înainteze prea mult în oraș. Privirea i se întunecă și o moleșeală fierbinte îi cuprinde întregul trup.

   Nu se mai putea ține în șa. 





*






	- Nu-mi plac veștile ce le aduci. Asta înseamnă că vom lua doar o pauză. În curând, pornim din nou la război. Dacă shinsengumi se regrupează, trebuie s-o facem și noi. 





   Masamune vorbise calm, dar în mintea lui deja se dădeau bătălii grele. 

   Venise în port pentru a se întâlni cu spionii lui, trimiși să culeagă informații despre mișcările rămășițelor războiului ce tocmai s-a încheiat.

   Reziștii voiau neapărat un shogun la conducere. Samuraii și țăranii îl voiau pe împărat.



   Nu va fi pace. Japonia nu era menită să aibă pace. 




	- Trimit vorbă în Kai? Să-l avertizăm pe Shingen Takeda?



Întreabă spionul.




	- Nu încă. Întâi vreau să știu pe cine pregătesc ei, pentru a prelua shogunatul. Apoi, îl vom putea înștiința și pe Takeda. Să vedem cum facem să trimitem vorbă și în Echigo. Cu toate că, mă tem că nu vom putea ajunge la fortăreața lui Uesugi, din munți. Dacă shinsengumi se mișcă repede, va trebui să o facem și noi. Fără Kenshin!

	- Se adună în număr mare. S-ar putea sa nu fie suficiente, doar clanurile Date și Takeda. 

	- De asta am nevoie de mai multă informație. Mă ții la curent, cu tot ce mișcă. 

	- Desigur! 





   Ochiul lui Masamune privește cu îngrijorare spre forfota veselă a orașului. Apoi, privirea îi cade asupra unui călăreț ce tocmai intra prin trecătorile dinspre munți. 



   Călărețul părea atât de mic și firav. Atât de mărunt și subțire. 

   Prin ninsoarea deasă nu distingea clar silueta plăpândă. 

   Dar, distingea că se legăna periculos în șaua calului. Părea să cadă din moment în moment.



   Ochiul lui stâng face eforturi să identifice clanul din care face parte călărețul. Dar, acesta nu purta veșmintele distinctive ale unui clan anume. 

   Purta… O rochie! O rochie din occident.



   Masamune stătea drept și nemișcat în spinarea calului său, cu privirea ațintită asupra făpturii ce purta rochie și avea părul blond.

   Păr blond și lung, acoperit de fulgi de nea. 

   

   Păr blond!



   Înghiontește calul în burtă, ușor dar, ferm. Animalul pornește în galop, lăsându-i cu gura căscată pe vasalii lui Masamune și pe spionii acestuia. Nedumeriți de plecarea subită, neanunțată.



   Masamune oprește calul când ajunge în dreptul călărețului ce începea să se lase periculos de tare, într-o parte.

   O recunoscuse pe Elissa. Când realizase cine e, pornise de urgență după ea. Și ajunge exact la timp.



   Trupul ei mic și firav se lasă moale și alunecă din șa. Dar, Masamune o prinde din cădere și o trage pe calul lui. Îi sprijină spatele de brațul drept și îi lasă picioarele peste șa, în partea stânga. Cu celălalt braț o ține bine de mijloc și își trece hamul în mâna dreaptă, având grijă să o țină bine. 

   Brațele ei se agață cu ultimele puteri, de mijlocul lui, iar capul ei, i se odihnește pe piept.




	- Copilă zăpăcită! Ce cauți tu, aici? Cum ai ajuns tocmai aici, zăpăcito?



Rostește el încet, mai mult pentru propria persoană, pentru că era sigur că ea nu-l putea auzi. 



   Aproape leșinată, udă până la piele și îngheață, Elissa era inconștientă. 

   Masamune încearcă s-o încălzească cu propriul trup, ținând-o strâns la pieptul lui.

   Imediat ce ajunge la vasalii lui, cere o pătură. De obicei, fiecare avea o pătură la harnașament, dar el nu purta niciodată una. Acum, se gândea că i-ar fi prins bine așa ceva. 



   Apucă pătura întinsă de vasalul lui și o acoperă pe Elissa cât mai bine. Apoi, dă ordinul:


	- Spre Sendai! Urgent!





   Pornesc cu toții în galopul cailor. 

   Masamune știa că fiecare minut era critic. Fiecare secundă putea fi decisivă. 




	- Să nu mori acum, zăpăcito! 



Șoptește el, cu îngrijorare.



   Nu-și explica îngrijorarea, dar o simțea mușcându-i din suflet. 



   Își amintea prima dată când o văzuse pe făptura asta plăpândă. La fel ploua și atunci. Își amintea cum i se strânse inima, văzând-o zgribulită, tremurând din toate încheieturile, în brațele prietenei sale.

   Cu părul ei auriu, ud și lipit de spatele îngust și umerii firavi. 



   Păruse atât de neajutorată și vulnerabilă atunci… La fel părea și acum.

   Era atât de frumoasă și delicată atunci… La fel era și acum. 



   În prima fază, îl șocase frumusețea ei. Apoi, nu-și mai putuse lua ochii de la ea. I se păruse nepamântean de frumoasă. La fel îi părea și acum.



   Copila asta zăpăcită reușise să trezească în el sentimente bizare. Încă de când o prinse în brațe, când ea se împiedicase în grădina lui, în urmă cu aproape un an de zile. 



   El era deja în grădină, când ea ieșise. Nu intenționase să-și facă simțită prezența, dar observase denivelarea pietruită spre care se îndreptau pașii ei. Fiind beznă și necunoscând împrejurimile, el anticipase ce urma să se întâmple. Țâșnise de lângă trunchiul copacului de care era sprijinit. O prinse la timp, din cădere. 



   Nu se așteptase la impactul pe care l-a avut, acel gest salvator. Dar, ținându-i trupul mic și gingaș în brațe, și-a dat seama că a fost o greșeală. Copila zăpăcită și împiedicată îi distrăgea grav, atenția de la lucruri importante. În acele momente, nu și-ar fi permis o astfel de distragere.


   DOI







   La fel cum nu își permitea nici acum. 

   Dar, cu toate că avea treburi importante de făcut, chiar vitale, făptura din brațele lui îl distrăgea teribil. Simțea o nevoie ciudată de a o proteja. 



   O va duce în Sendai și o va lăsa în grija femeilor. 

   El avea de pus la punct o strategie de război. Un război ce le bătea la ușă. Nu putea să lase garda jos, acum. Nu putea să se lase influențat de gingășia și delicatețea unei femei zăpăcite. De frumusețea unei copile, suficient de zăludă încât să pornească la drum de una singură. Un drum din Echigo, până în port, în prag de iarnă. 



   Nu oprește calul din galop, până nu ajunge la castel. 

   Fortăreața lui era ridicată pe o colină înaltă, împădurită. Colina Aoba, care îi oferea o poziție strategică deosebită și o priveliște panoramică la peisajul ce se desfășura la poalele ei. Fundația masivă de piatră  ishigaki, tăiată în unghiuri geometrice, oferea stabilitate și rezistență la cutremure și invazii. 

   Împrejmuit de un sat micuț, castelul era baza militară și strategică, unde se desfășura cea mai intensă activitate. Sătenii se ocupau de agricultură, iar samuraii se ocupau de antrenamente intense, dure și de războaie crunte.



   Masamune descalecă în fața porții masive, făurită cu grinzi de lemn gros și feronerie neagră. Gardienii au observat din timp întoarcerea stăpânului lor și îl așteptau cu porțile deschise.



   Cu Elissa pe brațe, Masamune înaintează spre castel, lăsându-și calul în grija grăjdarilor.

   Spre deosebire de alte castele ale marilor daimyo, Masamune își construise fortificația mai mult pe orizontală, decât pe verticală. Avea doar două etaje, dar se întindea pe colină cu mai multe clădiri, porți și turnuri, fiecare cu propriul nivel. Samuraii de elită aveau reședința în acele clădiri, aerisite de fusuma, ușile glisante care, vara erau mereu deschise din zori, până seara.



   Imediat ce pătrunde înăuntru, e întâmpinat de mai multe jochū, servitoare din castel, care aveau ca ocupație treburile gospodărești, menținerea curățeniei, pregătirea și servirea mesei. Doar că, nu aveau de îngrijit și o soție a stăpânului sau, urmași ai acestuia.



   Spre dezamăgirea unora și dezacordul multora, Masamune nu se căsătorise niciodată. Nu și-a irosit timpul cu astfel de detalii, pe care le considera inutile și reale piedici, în vremurile ce le trăia. Se concentrase pe războaie și apărarea teritoriului. 

   Multe tinere râvneau la inima lui. Sau, măcar la statutul oferit de căsătoria cu el, dacă nu ar fi putut avea inima lui. Inima lui de piatră, ce nu se înmuia nici când era întreținut de cea mai frumoasă doamnă de companie. De fapt, la curtea lui, acestea erau folosite pentru a distra și întreține prin artă și muzică, musafirii lui de elită. Pe el nu îl impresionau și nici nu avea nevoie de serviciile lor. Dar, orice castel avea și doamne de companie, asemeni gheișelor, care urmau și o școală specială pentru instruire în artă și grație desăvârșită. 



   Jochū vin cu o targă din tatami, pentru a prelua bolnava din brațele stăpânului lor. Dar, Masamune refuză să o lase pe Elissa de la pieptul lui. Ignoră targa și pășește pe lângă ele, înaintând cu pași grăbiți spre oku.



   Servitoarele fac ochii mari, văzând unde se îndreaptă el. Oku era un spațiu sacru și intim, unde locuiau femeile din castel. Unde locuia soția oficială a unui daimyo, jochū și doamnele de companie. Unde Masamune nu pătrunse niciodată, pentru că nu a avut soție de vizitat, sau concubină. De obicei, în oku, situat în inima fortăreței, se desfășura viața de familie, intimă și privată, a stăpânului. Familie pe care el nu o avea. Accesul era restricționat în această zonă, doar femeile și daimyo puteau intra acolo. În cazul lui Masamune, doar femeile castelului intrau acolo. El nu avea nimic de făcut in oku. 

   Doar că, jochū și doamnele de companie erau indispensabile, în orice castel. 



   De data asta, avea un motiv întemeiat să pătrundă în oku. Copila zăpăcită din brațele lui avea nevoie urgentă de îngrijirile bătrânelor kusushi, care aveau ca unică ocupație, medicina de bază.  

   Și kusushi erau indispensabile unui castel plin de războinici samurai, care aveau nevoie în mod constant, de îngrijirile lor. Datorită ocupației, mereu era câte o rană de bandajat, câte o răceală de tratat, câte o suferință de alinat.



   Ajunge în încăperea goală, ce ar fi fost destinată unei soții oficiale. Dar, aceasta rămase goală de la construcția castelului și până în acel moment, în care Masamune pășește hotărât dincolo de fusuma închisă. 



   O glisează cu ușurință, fără să o lase pe Elissa din brațe. 

   Cadrul de lemn, cu panouri groase, acoperite cu hârtie decorativă, se deschide larg și el pășește dincolo de prag. 

   

   Pentru că nu se aștepta nimeni ca stăpânul să folosească această încăpere, futonul era rulat cu grijă și felinarele erau stinse.



   Jochū știau ce au de făcut. Două dintre ele se reped la felinarele din colțuri. Imediat, micuțele lămpi pe bază de ulei, cu cadru de lemn și hârtie de orez translucidă, luminează încăperea discret, intim. 



   Futon-ul este întins pe podeaua de tatami și cele două jochū pun așternuturi curate.

   Masamune așteaptă răbdător până se pregătește totul, în liniște și discreție. 



   Nici el nu știa de ce alese tocmai încăperea aceea. Pur și simplu, pașii l-au purtat până acolo. Oricum, era nefolosită. Nu se cădea să folosească pe post de cameră de oaspeți, acel loc sacru. Acelea erau încăperi special amenajate și separate pentru acel scop. 



   Dar, Masamune voise liniște și intimitate pentru Elissa. 

   Imediat ce totul e pregătit, o așază pe futon. 



   Realizează surprins că ar fi vrut ca jochū să nu se miște atât de repede. Felul în care o ținea pe Elissa la pieptul lui, îi oferea un sentiment ciudat, nemaiîntâlnit până atunci. 

   Cu un ușor regret în suflet, depune trupul mic și firav al blondei, pe futon. 




	- Aveți grijă de ea, ca de ochii din cap!



Spune el pe un ton ferm.



   Imediat, femeile se apleacă pline de respect în fața lui.

   Între timp, ajung și kusushi, cu trusele lor pline de leacuri magice.

   Acestea reușesc să-și ascundă surprinderea de a-l vedea pe lordul lor în oku, sub masca discreției absolute. 

   Fac și ele câte o plecăciune adâncă în fața lui.

   Masamune înclină ușor din cap, din respect pentru făpturile ce îi vindecau samuraii. Chiar și pe el, uneori…



   Mai aruncă o privire rapidă spre blonda din futon, ce zăcea fără cunoștință. Palidă și fragilă. Și… Deosebit de frumoasă. 

   Apoi, se întoarce pe călcâie și părăsește oku în grabă. 


   TREI 







   Aleile pietruite din curtea interioară, erau luminate slab de felinarele de piatră. 

   Masamune pășește încet, îngândurat, peste zăpada ce se așternuse peste pietrele șlefuite de trecerea timpului. 



   Era o seară friguroasă. Ninsoarea cădea liniștit peste castelul Aoba. Întregul Sendai se îmbrăca în zăpadă. 



   Ce o fi căutând copila asta zăpăcită, tocmai acolo? Tocmai acum? Singură, lipsită de protecție, sortită pieirii…

   Nu putea să nu se întrebe ce s-ar fi ales de soarta ei, dacă nu ar fi fost el, acolo. Ce s-ar fi ales de ea?

   Ar fi ajuns pe o corabie de sclavi, în mod sigur. 



   Simplul gând, îl înfioară și îl umple de furie. Până la cei treizeci și trei de ani ai lui, nu văzuse o nesăbuință mai mare.

   Americanii ăștia erau ciudați și inconștienți. 



   Gândul îi zboară la făptura blondă ce o duse pe brațe, până în oku. Părul acela al ei, lung, mătăsos, de un auriu incredibil, îl vrăjise din prima clipă când o văzuse, cu un an în urmă. 

   Ochii ei mari, de un albastru clar, ce îl priveau cu teamă, atunci… 

   Era ceva fragil în privirea ei, ceva ce-l făcea să-și încleșteze pumnii fără să știe de ce.

   Trupul ei cu forme delicate, feminine, ce-l strânse protector la piept.



   N-ar fi știut să explice de ce, dar trupul lui reacționa ca și cum ea i-ar fi aparținut și trebuia protejată.



   Era tulburat. Trebuia să recunoască față de propria persoană. La fel cum trebuia să-și revină din acea tulburare. Nu avea timp să se gândească la ea. Nu avea timp să-și facă griji și pentru ea. 



   Totuși, ghimpele îngrijorării îi apăsa greu în inimă. Ploaia rece în care călătorise ea, urmată de ninsoarea abundentă, ar putea ucide și un războinic călit. Darămite o făptură atât de gingașă și fragilă. 

   

   Nu era momentul să simtă. Și totuși, în preajma ei, orice pericol părea personal.

   

  Nu-și permitea să se lase distras acum. Și totuși, în minte avea numai chipul ei frumos. Părul ei splendid. Trupul ei cu linii fine, dar încărcate de o feminitate periculoasă. 



   Va trebui să se țină departe de ea. Va trebui să și-o scoată din minte. 

   Destul se blamase cu un an în urmă, când o întâlnise prima dată. Când o atinse prima dată. Chiar acolo, în grădina lui.



   Privește în jos la piatra peste care pășea. Una din ele era mai mare și crea o denivelare de care te puteai împiedica ușor, dacă nu cunoșteai traseul.

   De acea piatră se împiedicase ea, cu un an în urmă. Când oferise adăpost lui Kenshin și celor trei femei cu care venise după el, din America.



   Elissa ieșise în grădină, în noaptea aceea. El era deja acolo. Nu avea somn. Tot din cauza ei. Impactul vederii unei asemenea frumuseți, îl răscolise și ieșise la o gură de aer rece.



   La fel ca acum, și atunci, gândurile îi erau tot la ea. La fel ca acum, și atunci încercase să-și calmeze bătăile inimii.



   Doar că atunci, îi apăruse în cale, exact subiectul neliniștii lui. Elissa ieșise și ea, la o gură de aer și se împiedicase de piatra pe care călca el, acum. 

   Intuise că asta se va întâmpla. De aceea, s-a deplasat rapid și a prins-o la timp, înainte să cadă. 



   Atunci o strânse în brațe, mai tare decât ar fi fost necesar.

   Era ceva în felul ei care îi stârnea nu doar dorința, ci și nevoia de a o ține aproape, în siguranță. Fără promisiuni, fără cuvinte, doar acel impuls să o păstreze intactă, aproape…

   Era ceva primar, ceva fizic: o nevoie tăcută de a o feri de lume.

   Nu-i datora nimic, și totuși, ar fi stat între ea și orice pericol, cu trupul, cu voința, cu furia lui tăcută.



   Ea trezea în el nu doar dorință, ci și instinctul straniu al unui animal ce își apără teritoriul.



   Un sentiment periculos pentru sufletul lui condamnat.



   Își amintea atât de viu, ochii ei mari, superbi, ca două lacuri montane adânci, în care era oglindit cerul senin. 

   Privirea ei părea compusă din apă și cer, și totuși, nu semăna cu nimic omenesc.

   Acea privire a ei, care îi puse scântei în suflet și foc în inimă. 

   Ar fi vrut să-i spună atunci, că este în siguranță și nimic nu o poate atinge. Dar, nu-i spuse nimic. O eliberase din brațele lui și ea o luase la fugă, la adăpostul căsuței de unde ieșise. Lăsându-i sentimentul greu, că fugise de el. 



   Probabil era oripilată, că un barbar cu un singur ochi, o înlănțuise în brațele sale. Peticul negru de pe ochiul drept nu era o imagine plăcută pentru o femeie atât de delicată și splendidă. 



   Cât timp a rămas în Sendai, până a fost posibilă o călătorie în Echigo, făcuse tot posibilul să o evite. Să se țină departe de ea. De ispita trupului ei ce părea să ceară atingeri, nu priviri.



   Și acum, ispita lui era din nou acolo. Nu în satul din provincie, nu departe de el. Era chiar în inima castelului, aproape de el. S-o audă, s-o simtă, s-o știe protejată. 



   Felinarele se stingeau în casele sătenilor, unul câte unul. La fel și în castel. Camerele se cufundau în întuneric, oamenii se puneau la somn. Numai el rămase rătăcind în grădină. Numai el nu avea somn. 



   Cum să doarmă? Când frumusețea aceea de zeiță era la câțiva pași de camerele lui? Când, încă nu știa dacă kusushi au reușit să intervină la timp pentru ea… 


   PATRU




   Se întoarce pe călcâie și pornește hotărât spre castel. Trebuia să știe ce se întâmplă. În zadar își spuse că o va lăsa în seama tămăduitoarelor. Trebuia să știe.


   Înaintează prin încăperile vaste, cu pași hotărâți. Pătrunde în oku și nu se oprește până nu ajunge în camerele destinate soției stăpânului. 


   De ce alese tocmai camerele astea pentru ea? Jochū erau induse în eroare. Dar, prea puțin îi păsa lui de asta. Oricum, toată viața a fost un nonconformist. 


   Dar, își dorise ca ea să aibă tot confortul, siguranța și protecția din oku.


   Ajunge în față la fusuma, ce era închisă și rămâne pe gânduri. Cu inima bătând în piept, așa cum nu bătuse niciodată. 

   Se pregătește să se întoarcă, luând decizia că ar fi mai bine să lase femeile să-și facă treaba. Iar el, să-și vadă de treburile lui.


   Dar, chiar atunci, fusuma se glisează și o tânără jochū iese din încăpere, cu un oke în mâini, plin cu apă din care ieșeau aburi.


   Puțin surprinsă că-și vede stăpânul așteptând la intrare, tânăra face o plecăciune apoi, își vede de drum.


   Neștiind dacă Elissa era dezbrăcată sau nu, Masamune își ferește privirea


	- E decentă?






	- Da, tono-sama, poți intra. E decentă.











	- Cine rămâne cu ea în noaptea asta?






	- Aiko! Va rămâne cu ea, până dimineață. Dacă va fi orice schimbare în starea ei, ne va alerta de îndată. Dacă doarme liniștită și nu mai face febră, dimineață vom veni la ea, negreșit. 






	- A avut febră mare?






	- Destul de mare, tono-sama. Dar, acum e bine. Are nevoie de odihnă și căldură. 








	- Vreau să fiu înștiințat imediat, dacă se înrăutățește starea ei.

	- Desigur, tono-sama. 

